IS- SIBT FILGĦAXIJA JIBDA T- TNEJN FILGĦODU U JISPIĊĊA L- ĦADD BILLEJL Ir- ritwal tad- dilettanti Lanqas qatt ma kkummentajt uffiċjalment fuq il- festival tal- kanzunetta għall- Ewropa ; anzi kont niskanta kif kien joqgħod jaħli ħinu jagħmel dan . Dis- sena kelli noqgħod narah b' kummentarju ' barrani ' għaddej maġenbi . Kif għidt drabi oħra , qatt ma tista' tara lilek innifsek sew daqskemm meta tiddobba par għajnejn li mhumiex tiegħek . Li tassew spikka f' għajnejja kien id- dilettantiżmu grass ta' l- organizzazzjoni kollha kemm kienet . Dawk li t- Times sejħitilhom ( ! ) kienu , fir- realta' , orrendi , bil- kantanti jispiċċaw bil- pipi ' nieżel ma' saqajhom bl- antiċipazzjoni li l- mikrofni mhumiex se jaħdmu malli jiftħu ħalqhom għall- wiri tal- bravura tagħhom li kellha ttul tliet minuti . Imbagħad kien hemm il- famuża ' kartolina' qabel kull kanzunetta : ħlief madonni , purċissjonijiet u ġigġifogu ma deherx , iżda mbagħad nibda naħseb li mn ' alla ġie San Pawl Malta għax kieku kien ikollna nuru biss bini ma' kullimkien u toroq kollha ħofor . Kien hemm ukoll ir- rit ta' l- isponsors li għadni s' issa - aktar minn tnax -il siegħa wara l- festival - niftakarhom kollha bl- amment u bl- ordni li dehru fiha . Ejja ngħidu li kien hemm tmintax -il ' kanzunetta' u mhux tmintax -il kantant għax ħafna mill- parteċipanti , uħud minnhom ħelwin ħelwin libsin ilbies li ma jixraqilhomx , mhux żgur tgħallmu jiftħu ħalqhom . Kien hemm ukoll is- soltu żeffiena , jippruvaw jgħollu l- livell tal- kanzunetta . Imbagħad l- istage acts : skrins tal- karti bid- dellijiet projettati fuqhom , skrins tal- karti jitqattgħu u l- udjenza ċċapċap u timmeravilja ruħha kif kantant kapaċi jqatta' karta hekk kif jibqa' dieħel fiha . It- tieni nofs tal- festival , li effettivament kien itwal mill- ewwel nofs ( jiġifieri l- festival innifsu ) , kien mument tajjeb biex jibagħtek torqod . Lou Bondi , b' żewġ ċajtiet mejtin aktar minn ċerti kanzunetti nfishom , kellu ego trip papali jdoqq kitarra elettrika u - kif konna ngħidu fit- tmeninijiet - jiffreakja mal- kordi jdoqqu l- Beatles . ( Bilħaqq , għandikun se jkun hawn xi Beatles Tribute Band iddoqq dalwaqt . Ftit pubbliċita' tajba . ) Biex ma nkunx negattiv f' kollox . . . għalija l- mument li salva t- tieni parti tal- fetival kien Ray Calleja , l- uniku komiku Malti li għandu xi jgħid u li jgħidu b' mod tajjeb . Jien nafu lil Ray u naf kemm hu professjonali fix- xogħol tiegħu . Bħala kanzunetti nista' nislet tnejn li laqtuni : il- kanzunetta ta' ċerta Pamela u dik ta' Nadine Axisa , żewġ kanzunetti li għoġbuni biżżejjed biex nintebaħ mill- ewwel li ma kinux se jirbħu . L- interpretazzjoni ta' Eleonor Cassar kienet stupenda , anki jekk il- kanzunetta nfisha ma tatni xejn . Ninsab ċert li r- rebbieħ tal- festival tal- kanzunetta għall- ewropa 2006 kien il- GoMobile . L- eluf ta' smsijiet u telefonati dawru l- lira waħda sew . Imbagħad tibda tintebaħ li kollox marbut mal- lira . Is- sistema tal- votazzjoni , assurda u mnejka daqs il- festival innifsu , ma setgħet qatt ittella' f' Ateni kanzunetta tajba . Li jgħodd hu kemm għandek fans bejn it- 13 u t- 18 -il sena mobile happy ; kemm għandek fans iħarsu lejk titbissem kollok dwejjaq fuq xi programm tal- qamel fuq it- televixin . Li jgħodd hu li r- rota ddur : kritiċi ħorox tal- festival jispiċċaw jippreżentawh u jkantaw fih , l- isponsors rashom mistrieħa li l- fondi li nefqu se jitripplaw f' buthom , eċċetra eċċetra eċċetra . Cream ( għal darb ' oħra ) Issa , wara li ħlejt nofs siegħa minn ħajti nikteb dil- bloggata , se ninsa kollox , bħal meta tiekol platt ħażin u tmur taqilgħu fil- vaska . Se mmur insorġi fuq l- istess pultruna li kont fuqha tnax -il siegħa ilu , u , grazzi għall- par għajejn barranin li kelli ħdejja l- bieraħ , se nara t- tieni parti ta' . Bloggata oħra ta' imtellgħa Kumbinazzjoni rajtu fuq il- BBC 2 nhar il- ġimgħa fit- tard . Kien diġestiv tajjeb wara l- qassata ta' Xarabank . Kien hemm dokumentarju interessanti dwar Fresh Cream u Disraeli Gears qablu wkoll , imma ma nimmaġinax li qiegħed fuq id- DVD dak . Jien ma rajtx il- festival , imma tassew ħadt pjaċir naqra dis- satira tiegħek . . . dil- ġurnata mqaddsa bdiet ħażin għalija għax inħraqt waħda sew jien u naqra l- ittra ta' Ragonesi fit- Times , imbagħad inħarqet it- televiżjoni tan- nanna , imbagħad inħaraq il- karawett , donnu jum il- ħruq insomma . . . imma bid- daħka tajba li dħakt issa kkalmajt . Issa nagħmel passejn u mbagħad inlesti l- bloggata li jmiss bil- kwiet , ilha ġejja issa . . . Mill- ġdid ħajr . Sound , ħwejjeġ , upstyles , reklami , lou , u elf hag ' oħra . Ma naqbilx wisq mieghak rigward Ray . Bniedem ċajtier ħafna u jdahhakni , dak fatt . Pero naħseb kien hemm daqsxejn hamallagni żejda li mhux postha hemm . " l- udjenza ċċapċap u timmeravilja ruħha kif kantant kapaċi jqatta' karta hekk kif jibqa' dieħel fiha " ħelwa wisq din ! Il- ħaġa tal- biki hi li dan il- festival jitgħella mill- ministeru tal- kultura ( ! ) ta' Malta . Il- ministeru li jitħallas mit- taxxi tiegħi u tiegħek . Il- ministeru responsabli biex itella avvenimenti li jsaħħu u jibnu l- kultura ta' pajjiżna u li minflok qed itina dan ir- raċanċ . U issa , anke l- jazz festival inħexa . Verament tal- biki . Jien ma rajtx x' bażwru l- Cream f' din ir- rijunjoni u għaldaqstant ma tantx nista' nikkummenta wisq . Biss jien dejjem kont xettiku dwar dawn it- tip ta' rijunjonijiet nostalġiċi ta' gruppi kbar veterani . Nispera li fil- każ tal- Cream l- esperiment kien validu . Madankollu , ma nistax nimmġina li ssurpassaw il- prestazzjonijiet tagħhom tas- snin Sittin . Kif jgħidu huma stess , minkejja li kienu jitlewmu ħafna , those were the days . Rigward il- Festival , aħjar ma ngħid xejn . Naħseb li kulħadd jista' jimmaġina x' naħseb dwaru . Tislijiet . M' għandhiex x' taqsam mat- tema , imma sinċerament grazzi ta' " Kimika " , Immanuel . Il- prosit m' hemmx għalfejn noqgħod ngħidhielek . M' hemmx imniex Kenneth , anzi grazzi lilek . Kimika ktieb stupend - ktibt fuqu għat- Times u ma ppubblikawx l- artiklu . Ghalhekk qed inħeġġeġ lil kulħadd biex jaqrah - kif ukoll il- blog tiegħek Immanuel Il- Cream jidhru li huma għal qalbek sew , Imm ! Ma ntikx tort , għax jien li zvijjajt kemkem minn dik il- mużika , maz- Zeppelin , lilhom garrejt miegħi fil- bagalja li għadni ndur għaliha spiss . Mill- banda l- oħra naqbel mal- Imzebbel . Dak is- seħer ta' dawk is- snin ma jingarrx b' semplicimnet re - union . Biex ma nsemmix l- għafsa ta' qalb li nhoss kif nara dak it- tikmix u qedem hdej l- istampi li nkun drajt nara ! Vera li d- Deep Purple kienu ħarġuna ta' nies haw Malta , imma . . . Jien u Nikol , ftit wara l- funeral ta' missieri , 1/5/2007